Πέθανε Αγάπη μου

Το Πέθανε Αγάπη μου (πρωτότυπος τίτλος: Die My Love) είναι Αμερικανικό ψυχολογικό δράμα του 2025 σε σκηνοθεσία της Λιν Ράμσεϊ και σενάριο του Έντα Γουόλς, της Ράμσεϊ και της Άλις Μπερτς και βασίζεται στο μυθιστόρημα του 2012 Σκοτώσου, Αγάπη της Αριάνα Χάργουικ. Στην ταινία πρωταγωνιστεί η Τζένιφερ Λόρενς ως Γκρέις, μία νεαρή μητέρα σε μία αγροτική περιοχή της Μοντάνα, που παλεύει με σοβαρή επιλόχειο κατάθλιψη και ψύχωση που διαλύουν τον γάμο της με τον σύζυγό της Τζάκσον (Ρόμπερτ Πάτινσον) και την επαφή της με τη πραγματικότητα. Το υπόλοιπο καστ αποτελείται από τους ΛαΚιθ Στάνφιλντ, Νικ Νόλτε και Σίσι Σπέισεκ.

Το Πέθανε Αγάπη μου έκανε παγκόσμια πρεμιέρα στο Φεστιβάλ Κινηματογράφου Καννών 2025 στις 17 Μαΐου 2025, όπου ήταν υποψήφιο για τον Χρυσό Φοίνικα. Έλαβε γενικά θετικά σχόλια από τους κριτικούς, με επαίνους για την ερμηνεία της Λόρενς και την σκηνοθεσία της Ράμσεϊ. Στις 83ες Χρυσές Σφαίρες, η Λόρενς έλαβε υποψηφιότητα για Χρυσή Σφαίρα Καλύτερης Ηθοποιού σε Δραματική Ταινία.

Κυκλοφόρησε στους κινηματογράφους στις Ηνωμένες Πολιτείες από την Mubi στις 7 Νοεμβρίου 2025 και είναι η πιο εμπορική ταινία της Ράμσεϊ μέχρι τον Δεκέμβριο του 2025.

 Πλοκή 
Ο θείος του Τζάκσον του αφήνει το σπίτι του στη Μοντάνα μετά τον θάνατο του. Ο Τζάκσον αποφασίζει να μετακομίσει από την Νέα Υόρκη εκεί με την έγκυο σύντροφο του, την Γκρέις. Λίγο καιρό αφού το ζευγάρι μετακομίζει εκεί, η Γκρέις γεννάει ένα αγοράκι.

Ενώ αρχικά είναι χαρούμενοι και παιχνιδιάρηδες στην αγροτική τους κατοικία, η Γκρέις και ο Τζάκσον αρχίζουν να έχουν προβλήματα, όχι πολύ καιρό μετά τη γέννηση του μωρού. Αυτός λείπει λόγω δουλειάς για μεγάλες περιόδους, ενώ αυτή νιώθει εγκλωβισμένη στο σπίτι. Τα συναισθήματα πλήξης, μοναξιάς και εγκατάλειψης χειροτερεύουν όταν συνειδητοποιεί ότι ο Τζάκσον κοιμάται με άλλες γυναίκες ένω βρίσκεται μακριά για δουλειά. Σεξουαλικά και συναισθηματικά δυσαρεστημένη, η Γκρέις αυτοϊκανοποιείται στο σπίτι και στο δάσος που περιβάλλει το σπίτι της.

Αποκαλύπτεται ότι τους μήνες πριν την γέννηση του μωρού, ο πατέρας του Τζάκσον, ο Χάρι, πέθανε. Η Γκρέις επισκέπτεαι την μητέρα του Τζάκσον, την Παμ, η οποία είναι πλέον χήρα και αναζητά συντροφιά και στήριξη. Οι δύο γυναίκες συζητούν πίνοντας παγωμένο τσάι σχετικά με τος δυσκολίες που αντιμετωπίζει η Παμ, εξερευνώντας τον κόσμο χωρίς τον Χάρι, αλλά όταν η συζήτηση στρέφεται στις αλλαγές διάθεσης της Γκρέις και στην δυσκολία της να προσαρμοστεί με τις τωρινές συνθήκες, η Γκρέις φεύγει. Η Γκρέις, επίσης, ενοχλείται όταν μαθαίνει από την Παμ ότι ο θείος του Τζάκσον που πέθανε και τους άφησε το σπίτι πέθανε από αυτοκτονώντας μέσα σε αυτό, πυροβολόντας τον εαυτό του στον πρωκτό του.

Ο Τζάκσον φέρνει έναν σκύλο στο σπίτι χωρίς να ρωτήσει την Γκρέις, αλλά αυτή δεν υποδέχεται αυτήν την νέα προσθήκη, ειδικά όταν αυτός γαβγίζει διαρκώς και δεν μπορεί να ηρεμήσει. Μία νύχτα, αφού ο σκύλος τραυματίζεται σε ένα τροχαίο ατύχημα, απαιτεί από τον Τζάκσον να τον πυροβολήσει, λέγοντας του, "Κάτι που αγαπάς υποφέρει. Βγάλ'το από την μιζέρια του." Όταν ο Τζάκσον αρνείται να πυροβολήσει τον σκύλο, λέγοντας ότι θα τον πάει στον κτηνίατρο την επόμενη μέρα, η Γκρέις το πυροβολεί η ίδια.

Όσο περνάει ο καιρός, η συμπεριφορά την Γκρέις γίνεται όλο και πιο ασταθής. Κυκλοφορεί με μαχαίρια, συνάπτει έναν παράνομο δεσμό με έναν ξένο που οδηγεί έξω από το σπίτι με μια μηχανή, ενώ μία μέρα ρίχνει τον εαυτό της μέσα από μία γυάλινη πόρτα όταν είναι ιδιαίτερα στεναχωρημένη. Κατά την διάρκεια όλων αυτών, η Γκρέις και ο Τζάκσον μαλώνουν συνεχώς, οδηγώντας την Γκρέις να ξεφύγει και να αντιδρά όλο και πιο έντονα.

Παρά τους διαρκής καβγάδες του, ο Τζάκσον ζητάει από την Γκρέις να τον παντρευτεί ένα απόγευμα που οι δυο τους παίζουν στο γρασίδι όπως συνήθιζαν να κάνουν παλιά. Ο γάμος και η δεξίωση ξεκινούν καλά, αλλά μέχρι το τέλος της βραδιάς, ο Τζάκσον απορρίπτει την Γκρέις όταν εξακολουθεί να του ζητάει επανειλημμένα να την φιλήσει και την αφήνει να χορεύει μόνη της. Τελικά, καταλήγςι στην νυφική σουίτα μόνη της.

Περιμένοντας τον Τζάκσον, η Γκρέις ζητάει από τον ρεσεψιονίστ να της φέρει πάγο για ένα μπουκάλι σαμπάνιας. Όταν ο ρεσεψιονίστ αρνείται, υπονοείται ότι του ζητάει να έρθει να της τραγουδήσει στο δωμάτιο του ξενοδοχείου. Χορεύει ακούγοντας μουσική και, ξαφνικά, κοπανάει το κεφάλι της σε έναν καθρέφτη, και αρχίζει να τρέχει αίμα. Η Γκρέις επιστρέφει στο σπίτι με τα πόδια με το μωρό σε ένα καρότσι, και στον δρόμο, την εντοπίζει ο Τζάκσον, ο οποίος την επιπλήττει σιωπηλά και οδηγεί τη μητέρα και το παιδί στο αυτοκίνητο
Ο Τζάκσον εισάγει την Γκρέις σε ένα ψυχιατρικό ίδρυμα. Εκεί, ένας ψυχίατρος της μιλάει σχετικά με την σχέση της με τους γονείς της και καταλήγει ότι έχει θέματα εγκατάλειψης που προκύπτουν από τον θάνατο τους, όταν αυτή ήταν παιδί. Όταν η Γκρέις παίρνει εξιτήριο, φαίνεται να πηγαίνει καλύτερα, αλλά ο κόσμος της έχει αλλάξει σημαντικά κατά τη διάρκεια του σύντομου χρονικού διαστήματος που έμεινε στο νοσοκομείο. Ο Τζάκσον έχει αγοράσει ένα καινούργιο αυτοκίνητο και καθάρισε, ανακαίνισε και ξαναέβαψε το σπίτι κατά την απουσία της.

Όταν η οικογένεια διοργανώνει ένα πάρτι υποδοχής για την Γκρέις, ξεσπάει αφού ακούει πόσο "υγιής" και "καλά" φαίνεται, και προσπαθεί να φύγει. Ο Τζάκσον την πηγαίνει μία βόλτα με το αυτοκίνητο, κατά το οποίο΄αυτή εκφράζει ότι δεν θέλει να γυρίσει πίσω, και ότι αυτός δεν την προσέχει. Όταν κάνουν μία στάση, κάθονται σιωπηλοί για λίγη ώρα, πριν η Γκρέις φιλήσει τον Τζάκσον και του λέει, "Αρκετά", περπατώντας στο διπλανό δάσος,

Ο Τζάκσον συνεχίζει να καπνίζει ένα τσιγάρο σκεπτικά ενώ η Γκρέις βάζει φωτιά στο ημερολόγιο που κρατούσε στην ψυχιατρική κλινική. Αφήνει το ημερολόγιο να καεί, ενώ βγάζει το φόρεμα της. Ο Τζάκσον συνειδητοποιεί ότι κάτι πάει λάθος και τρέχει στο δάσος για να δει την Γκρέις την στιγμή που περπατάει μέσω στην φωτιά που εξαπλώνεται ραγδαία.

 Ηθοποιοί και χαρακτήρες 
 Τζένιφερ Λόρενς ως Γκρέις
 Ρόμπερτ Πάτινσον ως Τζάκσον
 ΛαΚιθ Στάνφιλντ ως Καρλ
 Νικ Νόλτε ως Χάρι
 Σίσι Σπέισεκ ως Παμ
 Γκαμπριέλ Ρος ως Τζεν
 Ντεμπς Χάουαρντ ως Μάρσα
 Σάρα Λιντ ως Σέριλ
 Μάρκους Ντέλα Ρόσα ως Ο Ναυαγοσώστης

 Παραπομπές 

 Εξωτερικοί σύνδεσμοι 




Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές ψυχολογικές δραματικές ταινίες
Κατηγορία:Ταινίες με θέμα την ψυχική υγεία
Κατηγορία:Ταινίες σε παραγωγή Μάρτιν Σκορτσέζε
Κατηγορία:Ταινίες τοποθετημένες στην Μοντάνα